Diari Oficial de la Generalitat Valenciana


Sumari del DOGV 8554, del 23-05-2019 (2019/5262)

RESOLUCIÓ de 14 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8554

Data del DOGV
:   23-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5262


Data del document
:   14-05-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 14 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019. [2019/5262]  
  
  
Antecedents de fet  
I. Mitjançant Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019, que té com a objecte específic concertar, d'acord amb les disponibilitats pressupostàries existents, els serveis corresponents a 250 places, que a continuació es detallen:  
  
a) Centres especialitzats per a dones en risc d'exclusió social: 205 places.  
b) Centres residencials d'acolliment a víctimes de violència de gènere: 45 places.  
II. Durant el termini establit per a la presentació de sol·licituds, s'han presentat un total de 19 sol·licituds, 5 per a places en centres residencials d'acolliment per a víctimes de violència de gènere i 14 per a places en centres especialitzats per a dones en risc d'exclusió social.  
  
III. Una vegada instruïts els expedients la comissió de valoració, constituïda de conformitat amb el que estableix l'article 13 de la citada convocatòria, es va reunir el dia 15 d'abril de 2019 i va elevar proposta de resolució a la directora general d'acord amb el contingut de l'acta subscrita per totes les persones integrants de la comissió.  
  
Fonaments de dret  
Primer. L'article 15.1 de la convocatòria esmentada delega en la persona titular de la direcció general amb competències en dones i igualtat de gènere la resolució del procediment d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de les quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, aprova el reglament que regula els requisits, procediments, contingut i condicions bàsiques per a la implantació, execució i desenvolupament dels acords d'acció concertada.  
Quart. La Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, va convocar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
Cinqué. La Resolució de 27 de març de 2019 (DOGV 8519, 01.04.2019) de la Vicepresidència i Conselleria d'Igualtat i Polítiques Inclusives per la qual es dona publicitat als crèdits que han de finançar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, convocats per Resolució de 28 de desembre de 2018 per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'exercici 2019  
  
Per tot això, d'acord amb el que disposa l'article 18 del Decret 181/2017, de 17 de novembre, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
Desestimar les sol·licituds que a continuació s'esmenten per no haver sigut esmenades després del corresponent requeriment, respecte de les quals es declara el seu desistiment i arxivament.  
  
Tercer  
Denegar a l'entitat que a continuació s'esmenta el concert de places per no haver arribat als 50 punts, puntuació mínima exigida en l'article 12.2 de la convocatòria.  
  
Quart  
Aprovar l'acord d'acció concertada i el concert de places de centres d'atenció a dones víctimes de violència i/o risc d'exclusió social, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertada, mòdul econòmic aplicable i import del període màxim imputable a l'exercici 2019.  
L'aprovació de la concessió de concerts socials per a l'any 2019, per import total de 2.692.293,34 euros s'efectua a càrrec del crèdit consignat en l'aplicació pressupostària 67.03.36.414.77.5, línia S5237 del capítol IV.  
La concertació de places aprovades per aquesta resolució queda subjecta a la subscripció del document administratiu de formalització de concert social, d'acord amb el que estableix l'article 20 de la convocatòria citada en l'antecedent de fet I.  
Els concerts que se subscriguen s'iniciaran l'1 de juny de 2019 i finalitzaran en tot cas el dia 31 de desembre de 2019, amb possibilitat de pròrrogues anuals per un període de dos anys.  
  
Cinqué  
Les entitats que no han acreditat disposar d'un certificat de qualitat del centre quedaran obligades a disposar d'aquest amb anterioritat a la formalització de la pròrroga, segons el que s'estableix en l'article 7 de la citada convocatòria.  
  
Sisé  
1. Segons el que s'estableix en l'article 37 del Decret 181/2017, de 17 de novembre, les entitats d'iniciativa social que complisquen els requisits exigits per a optar al règim d'acció concertada i arriben a la puntuació mínima exigida establida en l'article 12.2 de la citada convocatòria, podran adherir-se amb sol·licitud prèvia al concert social durant la seua vigència, inclosos els períodes de pròrroga, sempre que hi haja crèdit adequat i suficient i les necessitats del servei el justifiquen.  
  
2. La sol·licitud es presentarà en el lloc i amb la documentació establida en la Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, per la qual es van convocar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
  
Contra la present resolució, que posa fi a la via administrativa, es podrà interposar potestativament recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
  
València, 14 de maig de 2019.- La vicepresidenta del Consell i consellera d'Igualtat i Polítiques Inclusives, p. d., la directora general de l'Institut Valencià de les Dones i per la Igualtat de Gènere: Maria Such i Palomares.